**Janne Koponen** (s. 7. kesäkuuta 1995 Kuopio) on suomalainen jääkiekkopuolustaja, joka edustaa Mestis-joukkue Iisalmen Peli-Karhuja. Koposta Kalevan Pallon A-nuorissa valmentaneen Sami Kapasen mukaan hän on rauhallinen puolustaja, joka lukee hyvin peliä ja on kiekollisena kylmäpäinen.

Ura
---

### Seuraura

Koponen on Kalevan Pallon kasvatti. Kaudella 2011–2012 hän toimi seuran B-nuorten varakapteenina ja Koponen oli B-nuorten SM-sarjan runkosarjassa KalPan eniten maaleja tehnyt puolustaja kymmenellä osumallaan. Kaudella 2012–2013 hän oli joukkueen tehokkain puolustaja ja toiseksi paras pistemies Niko Hirvosen kanssa tehoilla 14+24=38. Koponen sijoittui koko B-nuorten SM-sarjan puolustajien pistepörssissä toiseksi edellään vain TPS:n Kalle Valtola. Kauden 2015–2016 päätteeksi hän voitti A-nuorten SM-pronssia.

Kaudella 2016–2017 Koponen debytoi KalPan SM-liigajoukkueessa. Hän teki liigadebyyttinsä 14. joulukuuta 2016 vieraissa Hämeenlinnan Pallokerhoa vastaan. Koponen merkittiin KalPan kolmospuolustajapariin Juuso Riikolan viereen. Hän sai ottelussa jääaikaa 11.36 minuuttia. Koponen pelasi kauden aikana SM-liigassa seitsemän runkosarja- ja neljä playoff-ottelua ilman tehopisteitä. Hän voitti kauden päätteeksi SM-hopeaa. Koponen pelasi suurimman osan kaudestaan kuitenkin yli-ikäisenä KalPan A-nuorissa, joiden tehokkain puolustaja hän oli tehoilla 9+24=33, joilla Koponen sijoittui koko A-nuorten SM-liigan puolustajien pistepörssissä toiseksi edellään vain HIFK:n Elias Ulander. Koponen valittiin kauden päätteeksi sarjan toiseen tähdistökentälliseen.

Kaudeksi 2017–2018 Koponen siirtyi vuoden mittaisella sopimuksella Mestis-joukkue Iisalmen Peli-Karhuihin seuran ja KalPan välisenä yhteistyöpelaajana. Hän pelasi koko kauden IPK:n vahvuudessa, jossa Koposen tulokaskausi Mestiksessä toi 49 runkosarjaottelussa seitsemän syöttöpistettä, kuudessa playoff-ottelussa yhden syöttöpisteen ja neljässä Suomen Cupin ottelussa tehot 1+2=3.

### Maajoukkueura

Koponen on pelannut 14 poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | KalPa | SM-liiga | 7 | 0 | 0 | 0 | 0 | 4 | 0 | 0 | 0 | 0 |
| 2017–2018 | IPK | Mestis | 49 | 0 | 7 | 7 | 46 | 6 | 0 | 1 | 1 | 4 |
| 2018–2019 | IPK | Mestis | 50 | 2 | 7 | 9 | 34 | – | – | – | – | – |
| 2019–2020 | IPK | Mestis | 39 | 3 | 7 | 10 | 24 | – | – | – | – | – |
| 1 kausi | yhteensä | SM-liiga | 7 | 0 | 0 | 0 | 0 | 4 | 0 | 0 | 0 | 0 |
| 3 kautta | yhteensä | Mestis | 138 | 5 | 21 | 26 | 104 | 6 | 0 | 1 | 1 | 4 |

Lähteet
-------

* Janne Koponen The Internet Hockey Databasessa (englanniksi)
* Janne Koponen Eurohockey-sivustolla (englanniksi)
* Janne Koponen *Elite Prospects*. Everysport Media Group AB.  (englanniksi)

### Viitteet

1. ↑  IPK:lle 5 uutta pelaajasopimusta sekä A-nuorten päävalmnetaja – Seura kehittyy jatkuvasti vaikeuksista huolimatta *ipk.fi*.  16.5.2019. Iisalmen Peli-Karhut Ry.  Arkistoitu 17.5.2019. Viitattu 17.5.2019.
2. 1 2 3 4 5  Janne Koponen *Elite Prospects*. Everysport Media Group AB.  (englanniksi)
3. ↑  Koistinen, Wesa: Sami Kapaselta löytyi napakat arviot sankareista *savonsanomat.fi*.  31.3.2016. Keskisuomalainen Oyj. Viitattu 14.12.2016.
4. ↑  Elite Prospects - KalPa U18 *eliteprospects.com*. Everysport Media Group. Viitattu 17.5.2019. (englanniksi)
5. ↑  Elite Prospects - KalPa U18 *eliteprospects.com*. Everysport Media Group. Viitattu 17.5.2019. (englanniksi)
6. ↑  Elite Prospects - Jr. B SM-sarja Stats 2012-2013 *eliteprospects.com*. Everysport Media Group. Viitattu 17.5.2019. (englanniksi)
7. ↑  Kokoonpanot *liiga.fi*.  14.12.2016. Jääkiekon SM-liiga Oy. Viitattu 7.5.2020.
8. ↑  Ottelutilastot *liiga.fi*.  14.12.2016. Jääkiekon SM-liiga Oy. Viitattu 14.12.2016.
9. ↑  Elite Prospects - Jr. A SM-liiga Stats 2016-2017 *eliteprospects.com*. Everysport Media Group. Viitattu 7.5.2020. (englanniksi)
10. ↑  Huttunen, Jarkko: KalPa ja IPK tiivistävät yhteistyötään *kalpa.fi*.  1.6.2017. KalPa Hockey Oy. Viitattu 17.9.2017.